Pitik belèhan - Endhog-endhogan
Pitik kanthi jinis belèhan/ndhog-ndhogan (Aksara Jawa: ꦥꦶꦠꦶꦏꦧꦼꦭꦺꦃꦲꦤ꧀ ꧈ ꦥꦶꦠꦶꦏ꧀ ꦧꦼꦭꦺꦃꦲꦤ꧀ ) diarani amarga pitik kasebut gunané kanggo dijupuk dagingé. Sawisé pitik-pitik kasebut wis ora ngendhog manèh, pitik iku banjur dijupuk dagingé menawa dagingé taksih apik. Iku sebabé jinis iki diarani jinis dwi guna. Pitik kang kalebu jinis iki umpamané : Rhode Island Abang, Plymouth Rock, New Hampshire, Australop, Harco, Dekalb, lan liya-liyané. Pilik beléhan lumrahé duwé wulu werna putih lan duwé kulit werna kuning. Pitik iki dibelèh nalika umuré 4 nganti 7 minggu.

Pitik belehan iku pitik kang ancas pangopènane kanggo ngasilake daging. Jinis pitik iki nduweni titikan ya iku nduwe ukuran awak kang gedhe lan kuat. Bobot awak kang abot, akèh daging lan gajih, otot sikil sisih mburi kandel, lan asilé endhog sethitik. Pitik-pitik kaya iki tuladhané kaya ta : Cornish, Sussex, asalé saka Inggris lan pitik-pitik kelas Asia kaya ta: Brahma, Langshans, Cornish uga Hybro, Starbro, Cobb lan liya-liyané. Pamérangané dhedhasar jinis saka pitik belèhan iki ya iku watake kalem, bentuk awake gedhé, gedhéné cepet, wulu nyedhaki awak, kulit putih, lan asile éndhog sethitik.

Rujukan